**Mācību priekšmeta “Latviešu valoda” programma 2. klasei\***

(210 stundas)

Latviešu valodas programma izstrādāta saskaņā ar Ministru kabineta 2018. gada 27. novembra noteikumiem Nr. 747 “Noteikumi par valsts pamatizglītības standartu un pamatizglītības programmu paraugiem”.

**Mācību saturs veidots atbilstoši**

* valodu mācību jomas struktūrai,
* komunikatīvajai un funkcionālajai pieejai valodas apguvē,
* tematiskajam principam valodas apguvē.

**Programmā atspoguļots**

* valodas konteksts tematos un apakštematos,
* valodas prasmju apguve,
* caurviju prasmes.

Katrā nodaļā ir divas apakšnodaļas, kuras ļauj paplašināt vai detalizētāk izklāstīt mācību saturu atbilstoši kontekstam.

Katras nodaļas beigās ir apakšnodaļa *Ko es zinu? Ko es protu*?. Tās mērķis ir **vienkāršā (visbiežāk spēles) formātā** nostiprināt **būtisku** apgūto komunikatīvo un valodas struktūras saturu.

Katra nodaļa sastāv no ievadlapas, kurā skolēni iepazīstas ar **būtiskiem** sasniedzamajiem rezultātiem. Ievadlapā skolēniem ir iespējams prognozēt, par ko būs nodaļa. Detalizētāks mācību saturs un sasniedzamie rezultāti ir atspoguļoti darba burtnīcā. Skolēni var iepazīties ar apgūstamajām prasmēm un sasniedzamajiem rezultātiem, sekot to izpildei un vērtēt savu mācību darbību.

\* Stundu skaits katra temata apguvei ir orientējošs.

| **Nr. p. k.** | **Temats, apakštemats** | **Mācību saturs un sasniedzamie rezultāti** | **Caurviju prasmes un starppriekšmetu saikne** |
| --- | --- | --- | --- |
| **Saziņa kontekstā** | **Teksts un tekstveide** | **Valodas struktūra** |
| 1. **nodaļa. Uz redzēšanos, vasara! Sveika, skola!**

**(22–24 stundas)** |
| 1.1. 1.2. 1.3. | Vasara simts stāstos. Izsapņo mācību gadu! Ko es zinu? Ko es protu? | **\*Formulē un uzdod jautājumus par vasaras piedzīvojumiem, pulciņiem skolā; atbild uz jautājumiem.****Sarunājas par vasaru un saviem plāniem nākamajā gadā.****Izsaka ieinteresētību, mudina klasesbiedru stāstīt tālāk, pauž izbrīnu, sajūsmu, neticību, lietojot apgūtās frāzes.****Stāsta, mainot darbības laiku un personu.****Stāsta, ko redz diagrammās, un salīdzina tās.**Izsaka un uzklausa ieteikumus, kā uzlabot savu darbu.**Izsaka vēlēšanos, izmantojot darbības vārdu vēlējuma izteiksmē.**Iestudē lugu. | Klausās un lasa īsus tekstus, saprot tos kopumā un atbild uz jautājumiem par tekstu.Mācās meklēt tekstā nepieciešamo informāciju.Mācās lasīt raiti, pareizi un izteiksmīgi. Saprot, ka pēc virsraksta var prognozēt teksta saturu. Mācās skaidrot teksta un virsraksta saikni, veidot tekstiem virsrakstus.Saprot, ka teksta tematu var nosaukt, papildinot teikumu “Teksts ir par…”.Mācās noteikt literāra teksta tematu.Veido secīgu stāstījumu par piedzīvoto un pārdzīvoto vasarā, izmantojot balstvārdus un/vai attēlus. Zina, ka teksts, kurā tiek stāstīts viens vai vairāki notikumi, ir vēstījums un vēstījumam ir ievads, galvenā daļa un nobeigums. **Mācās rakstīt vēstījumu par piedzīvotiem vai izdomātiem notikumiem: sagatavojas (aktualizē savu pieredzi, izdomā tematu, virsrakstu), plāno (atbild uz jautājumiem** *Kas notika? Kad notika? Kur notika? Kas bija**galvenie varoņi? Kā viss beidzās? Kāda ir attieksme pret notikušo?),* rediģē (pārbauda savu tekstu, izmantojot dotos kritērijus, uzlabo tekstu atbilstoši klasesbiedra un skolotāja ieteikumiem).**Raksta mīklas.**Raksta ierosinājumus skolas direktoram.**Veido reklāmu.** | Atpazīst patskaņus, divskaņus un līdzskaņus.Atšķir īsos un garos patskaņus, balsīgos un nebalsīgos līdzskaņus.**Zina alfabētu un saprot, kā to izmantot, mācās sakārtot vārdus alfabēta secībā.****Raksta teikumus, lieto lielo sākumburtu teikuma sākumā un atbilstošu pieturzīmi teikuma beigās.****Saprot, ko izsaka stāstījuma, jautājuma un izsaukuma teikums.** Ir ieinteresēts rakstīt glīti.**Raksta ģeogrāfiskus (valstu, pilsētu, dabas objektu) un citus nosaukumus ar lielo sākumburtu.**  | **Caurviju prasmes***Kritiskā domāšana un problēmrisināšana* Mācās formulēt gan slēgtus, gan atvērtus jautājumus. Mācās novērtēt bīstamību uz ūdens.*Pašvadīta mācīšanās*Mācās veikt mācību darbību pēc instrukcijas/plāna. Mācās veidot domu karti vēstījuma plānošanai.Vērtē savu darbu, papildinot iesāktos teikumus.*Sadarbība*Mācās izteikt priekšlikumus klasesbiedram darba uzlabošanai.Mācās uzklausīt citu domas par savu mācību darbību. Mācās veikt mācību uzdevumu pārī, saklausīt kļūdas un norādīt uz tām klasesbiedram.*Jaunrade un uzņēmējspēja*Mācās izdomāt dzejoļa nosaukumu. Mācās prognozēt tekstu.*Digitālā pratība*Mācās meklēt informāciju internetā. Mācās izmantot kvadrātkodu informācijas meklēšanai. **Starppriekšmetu saikne***Matemātika*Mācās skaidrot un veidot vienkāršas ar savu pieredzi saistītas diagrammas.*Dabaszinības* Mācās nosaukt ar savu pieredzi saistītas valstis, pilsētas un dabas objektus.*Vizuālā māksla* Mācās izmantot zīmējumus, lai noformētu savu tekstu.*Sociālās zinības* Sarunājas par attiecībām starp draugiem un izsaka savu viedokli. |

Lasa vienaudžu vēstījumus un aprakstu, dzejoļus, dialogus, literārus prozas tekstus, reklāmu, diagrammas, e-pasta vēstuli, tabulas, domu kartes, instrukcijas.

Veido/raksta vēstījumu, e-pasta vēstuli, viedokli, ierosinājumus, reklāmu.

|  |  |  |  |
| --- | --- | --- | --- |
| **Nr. p. k.**  | **Temats, apakštemats** | **Mācību saturs un sasniedzamie rezultāti** | **Caurviju prasmes un starppriekšmetu saikne** |
| **Saziņa kontekstā** | **Teksts un tekstveide** | **Valodas struktūra** |
| **2. nodaļa. Esam detektīvi. Kas notiek rudenī?****(20–24 stundas)** |
| 2.1. 2.2. 2.3. | Rudens lapu stāsts. Stārķa stāsts. Ko es zinu? Ko es protu? | **Stāsta secīgi par attēlu.**Veido dialogu par rudeni, mācās dialogā izteikt savu viedokli, attieksmi un emocijas.**Mācās izmantot tīmekļa resursus informācijas saņemšanai.**Vingrinās izvērtēt, vai dzirdētā, redzētā un lasītā informācija ir patiesa.Sarunājas par putnu vērošanu, izmantojot piedāvāto sarunas paraugu. Atbildot uz jautājumiem, stāsta par putnu dzīvi. | **Vingrinās saklausīt svarīgāko informāciju tekstā – tematu, notikumus, galvenos varoņus.** **Lasa īsus tekstus, stāsta, par ko ir teksts, atbild uz jautājumiem**.Vingrinās lasīt raiti, pareizi un izteiksmīgi.**Izprot, ka katram tekstam ir sava uzbūve: ievads, galvenā daļa un nobeigums.** **Zina katras teksta daļas nozīmi.** **Pēta dažādu tekstu uzbūvi**. Mācās prognozēt stāsta turpinājumu. Raksta teksta turpinājumu.**Vingrinās veidot vēstījumu, izmantojot plānu.** **Mācās veidot aprakstu pēc plāna. Raksta augļa vai dzīvnieka aprakstu.**  | **Saskata skaņu un burtu atbilsmes – saprot, ka vārdu rakstība var atšķirties no izrunas.****Saprot, kas ir lietvārds.** **Saskata tekstā lietvārdus.****Zina, ka lietvārds pamatformā atbild uz jautājumu *kas?,* un prot pārveidot lietvārdus pamatformā.** **Lieto lietvārdus vīriešu un sieviešu dzimtē, vienskaitlī un daudzskaitlī.****Nosaka vienskaitliniekus un daudzskaitliniekus.**Veido lietvārda un īpašības vārda savienojumu.Sakārto lietvārdus alfabēta secībā.Pēc parauga darina lietvārdus ar izskaņām -ēns, -ēna. **Mācās atšķirt īpašvārdus un sugas vārdus, noteikt lietvārda dzimti un skaitli.****Raksta stāstījuma, izsaukuma un jautājuma teikumus, lieto lielo sākumburtu teikuma sākumā un atbilstošu pieturzīmi teikuma beigās.**Veido salīdzinājumus un īpašības vārdu salikteņus.Ir ieinteresēts rakstīt glīti. | **Caurviju prasmes***Kritiskā domāšana*Grupē vārdus pēc kopīgām pazīmēm, atrod lieko vārdu rindā. Mācās aizpildīt tabulu.*Pašvadīta mācīšanās* Mācās veikt pētījumu pēc plāna. Mācās pārbaudīt vārdu pareizrakstību.*Sadarbība* Mācās veidot pārī dialogu. Klausās klasesbiedra vēstījumu un mācās izvērtēt tā atbilstību dotajiem plāna punktiem.*Digitālā pratība*Mācās atrast informāciju internetā. Mācās izmantot kvadrātkodu informācijas meklēšanai.**Starppriekšmetu saikne***Dabaszinības*Nostiprina izpratni par dabas apstākļiem rudenī. Nostiprina putnu un koku nosaukumus. Pilnveido zināšanas par putnu dzīvi.*Sports un veselība* Lasa un analizē Mika Valdberga tekstu “Vitamīnu bēdas”. Apgūst ieradumu neēst nezināmus augus, pirms nav noskaidrota informācija par tiem. Mācās veikt pētījumu par augli.  |

Lasa dzejoļus, mīklas, tautasdziesmas, prozas tekstu, pasaku, instrukcijas.

Veido/raksta stāstījumu par attēlu, mīklas, vēstījumu, aprakstu.

|  |  |  |  |
| --- | --- | --- | --- |
| **Nr. p. k.** | **Temats, apakštemats** | **Mācību saturs un sasniedzamie rezultāti** | **Caurviju prasmes un starppriekšmetu saikne** |
| **Saziņa kontekstā** | **Teksts un tekstveide** | **Valodas struktūra** |
| **3. nodaļa. Te es dzīvoju****(20–24 stundas)** |
| 3.1. 3.2. 3.3. | Mūsu mājas.Varoņu stāsti. Ko es zinu? Ko es protu? | Iesaistās saziņā, atbild un jautā par adresi, māju, tās atrašanās vietu un iekārtojumu.**Analizē saziņas situāciju (*Kas runā? Ar ko runā? Kur runā? Par ko runā?*).** Saziņā pateicas par viesmīlību, uzaicina ciemos, atsaka, piekrīt, sniedz norādījumus, iegūst nepieciešamo informāciju.Ar skolotāja palīdzību pamana un nosauc literāro tēlu emocijas tekstā, mācās tās atspoguļot runā, izmantojot intonāciju, žestus, mīmiku.Saprot, ka sazināties var mutvārdu un rakstveida formā.Pamana atšķirības formālās un neformālās saziņas situācijās. Ievēro šīs atšķirības, iesaistoties saziņā.**Vingrinās izvērtēt, vai dzirdētā, redzētā un lasītā informācija ir patiesa**.    | **Vingrinās saklausīt svarīgāko informāciju vienkāršas uzbūves tekstā – tematu, notikumus, galvenos varoņus, darbības vietu un laiku.**Vingrinās lasīt raiti, pareizi un izteiksmīgi.**Lasa īsus tekstus, nosaka tematu, virsrakstu, jautā un atbild par tekstu.****Ar skolotāja palīdzību nosaka lasītā un dzirdētā teksta galveno domu, meklē tekstā atslēgvārdus.****Vingrinās noteikt rindkopas galveno domu.**Veido ar savu pieredzi saistītu secīgu un loģisku stāstījumu (piemēram, par Lāčplēša dienu, par ceļu no skolas uz mājām, par attēlu).**Mācās pierakstīt adresi**.**Veido aprakstu (piemēram, istabas, pieminekļa).**Mācās uzstāties ar sagatavotu tekstu. | **Nostiprina izpratni par to, kas ir lietvārds, sugas vārds un īpašvārds.** Darina lietvārdus (ielu nosaukumus) pēc parauga.**Veido sākotnējo izpratni par to, kas ir īpašības vārds.** **Saskata tekstā īpašības vārdus.** **Lieto īpašības vārdu dzīvu būtņu un priekšmetu raksturošanai.****Mācās saskaņot īpašības vārdu ar lietvārdu.****Raksta ielu nosaukumus ar lielo sākumburtu.** **Lasa pamata un kārtas** **skaitļa vārdus.**Lieto lietvārdus kopā ar prievārdiem *uz, zem, pie, aiz, virs* un pusprievārdu *blakus*. **Vingrinās pārbaudīt savu rakstīto pēc kritērijiem (piemēram, vai teikuma sākumā izmantots lielais sākumburts, vai teikuma beigās ir pieturzīme, vai īpašvārdi ir rakstīti ar lielo sākumburtu).** | **Caurviju prasmes***Kritiskā domāšana un problēmrisināšana* Mācās saskatīt tekstā atslēgvārdus. Mācās izvērtēt tekstā aprakstītās situācijas. Mācās novērtēt informācijas noderīgumu un patiesumu. *Pašvadīta mācīšanās*Mācās attēlot zīmējumā lasīto informāciju. Mācās noskaidrot nepazīstamu vārdu nozīmi. Mācās izmantot leksikas apguves stratēģijas. Mācās domāt un stāstīt par to, kas palīdz veikt uzdevumu.*Sadarbība*Mācās iestudēt grupās dzejoli. Veido pārī dialogu.*Digitālā pratība*Mācās meklēt informāciju internetā. Mācās informācijas meklēšanai izmantot kvadrātkodu.*Pilsoniskā līdzdalība* Noskaidro informāciju par Lāčplēša dienu un Brīvības pieminekli. Noskaidro, kādi pieminekļi un skulptūras ir pilsētā vai apdzīvotā vietā.*Jaunrade un uzņēmējspēja* Mācās izdomāt apdzīvotas vietas vai ielas nosaukuma rašanās stāstu. **Starppriekšmetu saikne***Matemātika*Mācās skaidrot ar personisko pieredzi saistītas diagrammas.*Vizuālā māksla*Zīmē savu sapņu istabu, veido zīmējumus izstādi. Mācās ilustrēt tekstu. Sameklē piemineklim vai skulptūrai atbilstošo teikumu.*Sociālās zinības*Mācās nosaukt adresi. Nostiprina ieradumu ievērot drošību, sazinoties ar svešiniekiem uz ielas vai elektroniski. Izprot, kas ir Lāčplēsis un Lāčplēša diena. Zina novembrī svinamos svētkus. |

Lasa diagrammu, adresi, instrukcijas, teiku.

Veido/raksta instrukcijas, adresi, situācijas, dzīvokļa un idejas aprakstu.

|  |  |  |  |
| --- | --- | --- | --- |
| **Nr. p. k.** | **Temats, apakštemats** | **Mācību saturs un sasniedzamie rezultāti** | **Caurviju prasmes un starppriekšmetu saikne** |
| **Saziņa kontekstā** | **Teksts un tekstveide** | **Valodas struktūra** |
| **4. nodaļa. Svētku recepte****(20–24 stundas)** |
| 4.1.4.2.4.3. | Baltā pasaka. Ziemassvētku brīnums. Ko es zinu? Ko es protu? | **Iesaistās sarunā par redzēto, dzirdēto un piedzīvoto, formulē un uzdod jautājumus**.Mācās pamatot savu viedokli.Izsaka savas domas un uzklausa sarunas partnera viedokli par kādu jautājumu.Izmanto uzslavas un pamudinājumus, lai novērtētu citu darbu. **Zina, ka, uzrunājot cilvēku rakstītā tekstā, *Tu* un *Jūs* raksta ar lielo sākumburtu.** **Rakstveida saziņā ievēro rakstu kultūru (piemēram, raksta glīti apsveikumu un pasaku, mācās nosvītrot kļūdaini uzrakstīto un labot**). | Klausās un kopumā saprot dzirdētu tekstu, vingrinās saklausīt tekstā nepieciešamo informāciju. Nostiprina prasmi lasīt pareizi, ar izpratni un raiti. **Mācās tekstā atrast nepieciešamo informāciju.** **Vingrinās lasīt izteiksmīgi.** **Nostiprina prasmi noteikt tekstā atslēgvārdus un galveno domu.** **Nostiprina izpratni par to, kā atslēgvārdi, ilustrācijas un jautājumi palīdz atstāstīt tekstu.** **Mācās izmantot atslēgvārdus, ilustrācijas un jautājumus, atstāstot tekstu.** **Mācās atstāstīt tuvu tekstam un saviem vārdiem**.Mācās prognozēt tekstu.Zina, kā mācīties dzejoli no galvas. Mācās uzstāties ar iepriekš iemācītu dzejoli.**Raksta apsveikumu pēc parauga, mācās to noformēt.****Izmantojot dotos jautājumus, plāno savu pasaku.** **Raksta pasakas melnrakstu, pilnveido to pēc klasesbiedru un skolotāja ieteikumiem. Mācās noformēt (piemēram, ilustrēt) tīrrakstā uzrakstīto pasaku**.  | **Veido izpratni par radniecīgiem vārdiem un mācās tos saskatīt.****Zina, ka vārdam ir sakne un galotne.** **Nostiprina izpratni par to, ka vārdu izruna un rakstība var atšķirties.**Mācās pareizi rakstīt vārdus, kuros ir pozicionālas pārmaiņas. **Lieto uzrunu apsveikumā.****Vingrinās lietot darbības vārdu 2. personā formālā un neformālā saziņā.** **Lieto skaitļa vārdus pēc parauga, nosaucot datumu**. Pilnveido izpratni par īpašības vārdu un lietvārdu. **Lieto īpašības vārdu kopā ar lietvārdu dažādās formās.** **Nosaka lietvārda un īpašības vārda dzimti un skaitli.**Atrod vārda skaidrojumu vārdnīcā.Mācās skaidrot vārda nozīmi saviem vārdiem.Saprot, ka vārda nozīmi var noteikt kontekstā. Pārbauda savu un klasesbiedru darbu pēc dotajiem kritērijiem.**Veido un pieraksta vienkāršus paplašinātus teikumus.**  | **Caurviju prasmes***Kritiskā domāšana un problēmrisināšana*Nosaka kopīgo un atšķirīgo stabiņā dotajiem vārdiem. Nostiprina izpratni par atslēgvārdiem. *Pašvadīta mācīšanās*Mācās vārdu pareizrakstības pārbaudes stratēģijas.Mācās dzejoļa atcerēšanās stratēģijas. Mācās sagatavoties teksta rakstīšanai, plānot tekstu, rakstīt melnrakstu, saņemt atgriezenisko saiti, labot un pilnveidot savu tekstu, prezentēt to.*Sadarbība*Mācās izteikt un uzklausīt idejas. Stāsta par savu darbību citiem. Uzklausa citu stāstījumu. Novērtē citu darbu. Mācās sniegt atgriezenisko saiti klasesbiedram par viņa darbu. Iestudē pasaku Ziemassvētku pasākumam.*Digitālā pratība*Mācās informācijas meklēšanai izmantot kvadrātkodu. Mācās rakstīt ar datoru apsveikumu. *Jaunrade un uzņēmējspēja* Mācās izdomāt teksta nobeigumu.**Starppriekšmetu saikne***Vizuālā māksla*Vēro ilustrācijas un stāsta par tām. Zīmē ilustrāciju pasakai. *Sociālās zinības*Mācās lasīt un meklēt informāciju kalendārā. Stāsta par to, kā gatavojas svētkiem.*Dizains un tehnoloģijas* Mācās veidot apsveikuma kartīti. |

Lasa apsveikumu, pasaku, dzejoļus, instrukcijas.

Veido/raksta apsveikumu, pasaku, instrukciju.

\*Būtiskie rezultāti, bet skolotājs var izvēlēties un strādāt padziļināti arī ar citiem SR.

**Latviešu valodas mācību sasniegumu vērtēšanas sistēma**

1. Skolēna sniegums atbilstoši plānotajam sasniedzamajam rezultātam tiek vērtēts saskaņā ar šādiem kritērijiem:

1.1. demonstrēto zināšanu, izpratnes, pamatprasmju mācību jomā, caurviju prasmju un attieksmju apjoms un kvalitāte;

1.2. atbalsta nepieciešamība;

1.3. spēja lietot apgūto tipveida vai nepazīstamā situācijā.

2. Skolēna sniegumu atbilstoši plānotajam sasniedzamajam rezultātam izsaka ar līmeni **“sācis apgūt”,** ja:

2.1. skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka ir uzsākta plānotā sasniedzamā rezultāta apguve;

2.2. skolēns demonstrē sniegumu ar pedagoga atbalstu zināmā tipveida situācijā. Skolēnam nepieciešams atbalsts un regulāri pedagoga apstiprinājumi uzdevuma izpildei;

2.3. skolēnam jāturpina sistemātiski mācīties, lai sekmīgi apgūtu tālāko mācību saturu.

3. Skolēna sniegumu atbilstoši plānotajam sasniedzamajam rezultātam izsaka ar līmeni **“turpina apgūt”,** ja:

3.1. skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka plānotais sasniedzamais rezultāts sasniegts daļēji un tas nav noturīgs;

3.2. skolēns demonstrē sniegumu pārsvarā patstāvīgi tipveida situācijā, atsevišķā gadījumā arī mazāk zināmā situācijā, ja nepieciešams, izmanto atbalsta materiālus. Dažkārt nepieciešams pamudinājums, lai sekotu uzdevuma izpildei;

3.3. skolēnam jāturpina nostiprināt noteiktas atsevišķas zināšanas, izpratni, pamatprasmes mācību jomā, caurviju prasmes un attieksmes.

4. Skolēna sniegumu atbilstoši plānotajam sasniedzamajam rezultātam izsaka ar līmeni **“apguvis”,** ja:

4.1. skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka plānotais sasniedzamais rezultāts sasniegts pilnībā un tas ir noturīgs;

4.2. skolēns demonstrē sniegumu gan zināmā tipveida situācijā, gan nepazīstamā situācijā. Uzdevumu izpilda patstāvīgi;

4.3. skolēns ir sagatavots mācību satura turpmākai apguvei nākamajā klasē.

5. Skolēna sniegumu atbilstoši plānotajam sasniedzamajam rezultātam izsaka ar līmeni **“apguvis padziļināti”,** ja:

5.1. skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka plānotais sasniedzamais rezultāts sasniegts padziļināti un tas ir noturīgs. Spēj pamatot atbilstošās stratēģijas izvēli;

5.2. skolēns demonstrē sniegumu zināmā tipveida situācijā, nepazīstamā un starpdisciplinārā situācijā;

5.3. skolēns ir sagatavots mācību satura turpmākai apguvei nākamajā klasē. Šis līmenis nenozīmē, ka skolēns ir pārsniedzis šajā klasē noteikto sasniedzamo rezultātu.

 Lai veicinātu bērna individuālo izaugsmi, mācību procesā svarīga **attīstoša atgriezeniskā saite** un **regulāra sasniegumu vērtēšana**.

Konkrētas, savlaicīgas un cieņpilnas **atgriezeniskas saites sniegšana** par bērna sniegumu palīdz uzlabot viņa mācīšanos, un tā **ir obligāta sākumskolas pedagoģiskā procesa sastāvdaļa**.

**Atgriezeniskās saites saņemšanai un plānošanai** var izmantot šādus jautājumus:

*Kas jāiemācās?*

*Kā veicas?*

*Ko zinu?*

*Ko protu?*

*Ko vēl nezinu?*

*Ko vēl neprotu? Kāpēc?*

*Ko un kā darīt turpmāk?*

**Skolotājam, regulāri analizējot savu profesionālo darbību**, būtiski ir atbildēt uz jautājumiem:

*Kā iegūt informāciju par to, kā veicas?*

*Kā bērni uzzina, saprot, saņem atbildes uz jautājumiem par savu mācīšanos?*

*Kā tiek mācīta atgriezeniskās saites izmantošana?*

*Kā panākt labāku bērnu iesaistīšanos, jo atgriezeniskā saite ir mijiedarbīgs process?* (Mācīšanās lietpratībai, 2018).

Lai varētu objektīvi novērtēt bērna sniegumu, skolotājs piedāvā vai kopā ar bērnu nosaka **skaidrus sasniedzamos rezultātus** un snieguma **vērtēšanas kritērijus**, **iesaista bērnu sava darba pašvērtēšanā**, rosina **domāt par savu mācīšanos** un **analizēt kļūdas**.

**Vērtēšanai izmanto** tādas formas un paņēmienus kā bērnu darbu portfolio, darba novērojumu pierakstus, gadījumu izpēti u. tml.

Sākumskolas izglītības procesā ir būtiski nodrošināt apstākļus, lai gan mācīšana, gan mācīšanās **notiek ar prieku** un lai **gandarījumu gūst kā bērns, tā skolotājs.** Svarīgi, lai vēlme mācīties saglabājas arī nākamajās izglītības pakāpēs.

**Bērna motivāciju mācīties var palielināt**, veidojot pozitīvu attieksmi un interesi par apgūstamo mācību saturu. Ne mazāk svarīgas arī bērna un skolotāja attiecības. Bērns un skolotājs ir sadarbības partneri procesā, kurā bērns iegūst jaunas zināšanas, piedzīvo pētnieka un atklājēja prieku, bet skolotājs, analizējot savu profesionālo darbību, meklē iespējas šī procesa pilnveidei.

Tajā pašā laikā **mācības sākumskolā nav tikai rotaļāšanās un izklaide, bet gan iedziļināšanās un vingrināšanās.** Svarīgi, lai bērnam ir interese par izzināmo jautājumu un iedziļināšanās kļūst pašsaprotama, savukārt skolotājs koordinē bērna laiku un sniedz atbalstu atbilstoši vajadzībai.

**Mācību satura plānojums un metodiskie ieteikumi**

**1. nodaļa.** **Uz redzēšanos, vasara! Sveika, skola!**

|  |  |  |
| --- | --- | --- |
| **Stundas** | **MG, DB** | **Komentāri un metodiskie ieteikumi** |
| Katra temata ievadlapā ir formulēti **sasniedzamie rezultāti (turpmāk – SR)**. Būtu vēlams katra temata ievadstundu veltīt kopīgam darbam, lai ar tiem iepazītos: * pārrunāt ar jautājumu palīdzību,

*Kā tu domā, par ko tu mācīsies un runāsi šajā tematā?**Kas par to liecina?**Ko tu jau par to zini?**Kāpēc šis temats tev liekas/neliekas interesants?** noskaidrot, ko nesaprot formulētajos SR,
* izvēlēties vienu SR un lūgt skolēnu izskaidrot, kā to saprot u. tml.

Darba burtnīcas 1.1. darba lapu (skat. arī 1. pielikumu) skolēni izmanto **visa temata apguves laikā**. Pirmajā stundā skolēni iepazīstas ar tematā apgūstamo prasmju sarakstu, izvērtē, ko jau ir mācījušies un ko apgūs no jauna. Temata apguves laikā prasmju tabulā skolēni raksta to uzdevumu numurus, kas palīdzējuši šo prasmi apgūt. Uzdevumu pierakstīšanai ieteicams vienoties par saīsinājumiem, piemēram, MG – mācību grāmata, DB – darba burtnīca. Tādējādi tiks veicināta apzināta mācīšanās, skolēni sapratīs katra uzdevuma nepieciešamību, kas veicinās motivāciju.Mācību grāmatas nodaļas beigās ir sadaļa **“Ko es zinu? Ko es protu?”**. Uzdevumi šajā sadaļā palīdz noskaidrot, ko skolēns ir apguvis, kā arī **sekmēs pārbaudes darba izpildi**. Visbiežāk šī sadaļa ir spēle.Darba burtnīcā veicamie uzdevumi katrai stundai **nav obligāta prasība**. Skolotājs **pats var izvēlēties**, kuru darba lapu vai atsevišķus uzdevumus no tās pildīt attiecīgajā stundā.Mācību grāmatas beigās pievienotas dažas **atgādnes**, kas izmantojamas gan temata apguves laikā, gan turpmāk pēc nepieciešamības:119. lpp. atgādne **“Alfabēts”** noderēs pirmajā stundā, lai atcerētos brīvlaikā piemirstos iespiestos un rakstītos burtus, un 20., 21. stundā, lai mācītos par alfabētu kā par noteiktā secībā sakārtotiem burtiem;120., 121. lpp. atgādne **“Teikums”** noderēs 6., 7. stundā un turpmāk;122. lpp. atgādne **“Kā rakstīt vēstījumu?”** noderēs 9. stundā un turpmāk;123. lpp. – atgādnes **“Kā rakstīt apsveikumu?”** un “**Kā rakstīt adresi uz aploksnes?”**;124. lpp. – atgādne **“Kā mācīties dzejoli no galvas?”** |
| * 1. **Vasara simts stāstos**
 |
| **1., 2. stunda (var arī vienu stundu).** Mācību satura prognozēšana un SR izvirzīšana 1. tematam. | MG 6., 7.lpp. DL[[1]](#footnote-1) 1.1.  | Pirmās stundas sākumā ar skolēniem vajadzētu pārrunāt nodaļu tematus un ieteikumus “Kā strādāt ar grāmatu?” **MG 6., 7. lpp. un** **DB 1.1. darba lapu** izmanto sarunai ar skolēniem, lai prognozētu, ko mācīsies šajā nodaļā, ko vēlētos uzzināt, apgūt. Skolotājs aicina vērot attēlu mācību grāmatā, lasīt rakstīto tekstu un atbildēt uz jautājumiem. Skolēni pēc pārrunātā var uzrakstīt vienu vai divus teikumus par grāmatu: kas patīk, kam jāpievērš uzmanība, kas ne tik ļoti patīk.Skolotājs pārskata SR programmā, MG ievadlapā un metodiskajos komentāros un secina, **kuri SR un formulējumi piemēroti viņa skolēniem.** Ar SR var iepazīstināt vecākus, lai temata apguves beigās arī viņus varētu iesaistīt rezultātu izvērtēšanā. |
| **3. stunda.** Vasaras prieki un piedzīvojumi. Darbības vārds nenoteiksmē, pagātnes vienskaitļa 1. un 3. personā. Īpašības vārdi, kas raksturo vasaru. | MG 1. uzdevums.DL 1.2. | **MG 4. uzdevumā** diagrammu var veidot visi kopā uz tāfeles. Kopā ar skolotāju izveido skalas “Skolēnu skaits” un “Vasaras piedzīvojumi”, pēc tam katrs skolēns atbilstošajos stabiņos atzīmē (aizkrāso rūtiņu vai uzzīmē X) savus vasaras piedzīvojumus. Kad visi to būs izdarījuši, veidosies stabiņu diagramma. Starppriekšmetu saikne ar matemātiku.**MG 6.1. uzdevuma** tekstā izceltos ģeogrāfiskos nosaukumus ieteicams atrast kartē (arī digitāli *Google Maps*) vai uz globusa. Starppriekšmetu saikne ar dabaszinībām un datoriku.**MG 7.1. uzdevumā** skolēni vingrinās grupēšanā un detalizētāk iepazīstas ar īpašvārdu grupējumu. Vārdus paredzēts grupēt šādi: pilsētu, valstu, dabas objektu nosaukumi. **MG 7.2. uzdevums** paredzēts, lai atkārtotu 1. klasē apgūto – teikuma pazīmes, teikuma veids pēc izteikuma mērķa. Lai skolēni vingrinātos teikumu veidošanā, kā arī pilnveidotu lasītprasmi un bagātinātu vārdu krājumu, ieteicams piedāvāt mācību spēli “Vārdiņš, vārdiņš, teikumiņš” (skat. sadaļu “Papildu resursi”).**MG 15.1. uzdevumā** ieteicams ar bērniem pārrunāt, ko nozīmē *mati sacēlās stāvus gaisā, stīvi no bailēm*. Pēc tam pārrunāt, kāpēc *bērniem mati sacēlās gaisā, kāpēc viņi bija stīvi*.**Pēc MG 15.2. uzdevuma** izpildes skolēniem var piedāvāt atminēt mīklu, lai uzzinātu, no kā nobijās bērni (atbilde – kaimiņu gotiņa).**No burtiem saliec vārdus un uzzināsi, no kā nobijās bērni!**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| u | ņ | a | i | k | i | m |  | t  | i | a | ņ | g  | o |

**MG 17. uzdevums.** Skolēni ir lasījuši un analizējuši vairākus vēstījuma tipa tekstus (iedevuma daļa). Šajā uzdevumā skolēniem pašiem jāveido teksts – vēstījums (atdevuma daļa). Uzdevuma daļas un šī temata iepriekšējie uzdevumi rosina skolēnus atcerēties savus vasaras piedzīvojumus, domu karte (**17.2. uzdevums**) palīdz plānot savu stāstījumu. Svarīgi pirms vēstījuma rakstīšanas klasē organizēt skolēnu sadarbību, lai uzklausītu ieteikumus un saņemtu uzslavas (**17.3. uzdevums**). Lai mācītos plānot savu darbu un strādāt patstāvīgi, skolēnam doti darbību soļi vēstījuma rakstīšanai (**17.4. uzdevums**). Noslēgumā **(17.5. uzdevums)** skolēni, izmantojot nepabeigtos teikumus, novērtē savu darbu. Līdzīgi organizējama arī citu radošo darbu rakstīšana. Skolēnu sadarbību var organizēt arī pēc teksta rakstīšanas, lai ieteiktu uzlabojumus un rakstītājs varētu pilnveidot savu tekstu. Noslēgumā pašvērtējuma vietā var organizēt arī savstarpējo vērtēšanu, piedāvājot *3P* metodi kā **17.3. uzdevumā**, nepabeigtos teikumus kā **17.5. uzdevumā** vai izvērtēšanu atbilstoši kritērijiem.* 1. **Izsapņo mācību gadu!**

**MG 1. uzdevumā** skolēni mācās pamatot savas domas un stāstīt, kā viņi kaut ko dara.**MG 2.2. uzdevumā** skolēni mācās lietot vēlējuma izteiksmi, lai izteiktu vēlēšanos.Pirms **MG 4. uzdevuma** veikšanas jāpārrunā ar katru grupu, kā jāveic uzdevums. Sagatavošanas darbs jāveic vai nu mājās, vai ārpus stundām, tāpēc ir vērts pārdomāt, vai šis uzdevums veicams. To iespējams veikt kā projekta darbu ilgākā laika posmā.**MG 5.1. uzdevumā** papildus var norakstīt pulciņu nosaukumus un tos iesaistīt teikumos. Tā ir iespēja diferencēt darbu. To var darīt skolēni, kuri paveikuši iepriekšējos uzdevumus.**MG 7.4. uzdevumā** skolēni saraksta ierosinājumus un pēc tam klasē balso, kuri ierosinājumi ir interesantākie. Skolēni var rakstīt ierosinājumus grupās un pēc tam noformēt iesniegumu direktoram.… skolas direktoram… klases skolēnuiesniegums…………………………………………………………………………….…………………………………………………………………………..DatumsParakstiSkolotājs var sagatavot iesnieguma paraugu un izdalīt skolēniem. Būtiski ir arī iesniegt priekšlikumus direktoram un uzaicināt viņu uz stundu, lai tos pārrunātu.**MG 12. uzdevumā** svarīgi vērst uzmanību, ka burti ir simboli skaņu pierakstam – skaņas dzird, nosauc, bet burtus raksta un lasa. Lasot burtus, nosauc atbilstošās skaņas. Lai atkārtotu burtu un skaņu atbilsmi, ieteicams spēlēt mācību spēli “Atrodi burtus!” (skat. sadaļu “Papildu resursi”). Skaņu iedalījumu var atkārtot interaktīvā mācību materiāla “Latvijas ABC” uzdevumos (skat. sadaļu “Papildu resursi”).Lai skolēni izprastu alfabēta nepieciešamību, ieteicams apmeklēt skolas bibliotēku, kur grāmatas plauktos sakārtotas alfabēta secībā, iepazīties ar “Bilžu vārdnīcas” digitālo versiju (skat. sadaļu “Papildu resursi”), kurā tēmas sakārtotas alfabēta secībā, vērot skolēnu klases sarakstu un secināt, ka vajadzīgo ir vieglāk atrast, ja zina, kā vārdi un uzvārdi sakārtoti.Papildus var izspēlēt spēli ar alfabēta burtiem. Katram skolēnam uz lapas uzrakstīts viens alfabēta burts, tad skolēniem jānostājas alfabēta secībā. Var neizmantot visus burtus. Lai uzdevumu veiktu, alfabētam jābūt redzamam.**MG 14. uzdevumā**, apgūstot burtu nosaukumus, jāizskaidro skolēniem (un to piedāvā turpmākie mācību grāmatas un darba burtnīcas uzdevumi), kāpēc tie ir vajadzīgi. Burtu nosaukumus ikdienā lieto, lai skaidri un citiem saprotami nosauktu automašīnu numurus, valstu saīsinātos nosaukumus, piemēram, ASV, vitamīnu nosaukumus, nosauktu matemātiskās figūras, nosauktu vārdu pa burtiem, ja tas nav skaidri saprotams, vieglāk atcerētos alfabētu, nosauktu burtus bibliotēkā, atbilžu variantos u. tml.Lai apgūtu burtu nosaukumus, var izmantot pašmācības līdzekļa “E-laipa” uzdevumu (skat. sadaļu “Papildu resursi”), kurā skolēnam ir iespēja noklausīties burtu nosaukumus un atkārtot tos.Papildus var piedāvāt uzdevumu pāros – viens skolēns nosauc kādu burtu alfabētā, otrs, izmantojot burtu nosaukumus, nosauc burta *kaimiņus*. Variants – viens jautā, kurš burts atrodas starp burtiem, piemēram, *eļ* un *en*, bet otrs nosauc starp šiem burtiem atrodamo burtu (*em*).Pēc **MG 15. uzdevuma izpildes** skolēni pāros var spēlēt spēli. Katrs skolēns izdomā 3–5 vārdus un uzraksta tos. Viens skolēns otram sauc vārdus pa burtiem, izmantojot burtu nosaukumus. Otrs skolēns pieraksta. Pēc tam izlasa uzrakstīto vārdu un salīdzina ar pirmā skolēna uzrakstīto. Tad mainās lomām. |
| **4., 5. stunda.** Darbības vārds pagātnē. Latviešu valodas skaņas un burti. | MG 2., 3. uzdevums.DL 1.4. |
| **6. stunda.** Ko bērni darīja vasarā? Informācijas apkopošana. Diagramma. | MG 4. uzdevums.DL 1.5. |
| **7.  stunda.** Saruna par vasaru. E-pasta vēstule. Darbības vārdi pagātnē.  | MG 5. uzdevums. DL 1.6.  |
| **8., 9. stunda.** Darbs ar tekstu. Īpašvārdi. Lielo sākumburtu lietojums valstu, pilsētu, dabas objektu nosaukumos. Lietvārds lokatīvā. Atkārtojums par teikumu pareizrakstību. Teikumi, ar kuriem izsaka sajūsmu, patiku, neticību. Teikumu veidošana un pieturzīme teikuma beigās. | MG 6., 7. uzdevums.DL 1.7. , 1.8. |
| **10. stunda.** Ko darīsim nākamajā gadā? Stāstījums nākotnes formā. | MG 9. uzdevums. |
| **11., 12. stunda.** Lai uzvar drošība! Stāstu stāstīšana un izvērtēšana.  | MG 10. uzdevums.DL 1.7. (2. uzd.), 1.9. |
| **13., 14. stunda.** Emociju izteikšana. Stāstījuma, jautājuma, izsaukuma teikums. Pieturzīme teikuma beigās. | MG 11., 12. uzdevums. DL 1.8. |
| **15. stunda.** Daudzveidīgu jautājuma teikumu veidošana.  | MG 13. uzdevums.DL 1.8., 1.10. |
| **16., 17. stunda.** Mīklas. Mīklu grāmatas veidošana. | MG 14. uzdevums.DL 1.4., 1.11. |
| **18., 19. stunda.** Nakts piedzīvojums. Vēstījums. Ievads, galvenā daļa, nobeigums. | MG 15. uzdevums.DL 1.12., 1.13. |
| **20. stunda.** Dzejolis. Galvenā doma, galvenā varoņa raksturojums. Viedokļa izteikšana. Izteiksmīga lasīšana. Teksta sakārtošana. | MG 16. uzdevums.DL 1.12., 1.13. |
| **21., 22 stunda.** Vēstījums par notikumu vasarā. Uzrakstītā izvērtēšana. Sadarbība teksta veidošanā. | MG 17. uzdevums.DL 1.14., 1.15. |
|  |
| **23. stunda.** Ko iemācījāmies vasarā? Darbības vārds pagātnes 1. personā.  | MG 1. uzdevums.DL 1.16. |
| **24., 25. stunda.**Kā izteikt vēlēšanos? Es protu… Man patīk…Darbības vārds nākotnes 1. personā.Darbības vārdi *gribētu, vēlētos* ar darbības vārdu nenoteiksmē. | MG 2., 3. uzdevums.DL 1.16, 1.17. |
| **26., 27. stunda (pēc izvēles).** Spēlējam teātri, meklējam papildinformāciju, stāstām. | MG 4. uzdevums.DL 1.18., 1.19. |
| **28. stunda.** Ko darīšu skolā? Pulciņi. Skaņa *o*. | MG 5., 6. uzdevums.DL 1.20. |
| **29., 30.  stunda.** Reklāma. | MG 7.–9. uzdevums.DL 1.21. |
| **31. stunda.** Dzejolis. Viedokļa izteikšana. | MG 10. uzdevums. |
| **32. stunda.** Kāpēc jāzina alfabēts?  | MG 11., 12. uzdevums.DL 1.22. |
| **33. stunda.** Lietojam alfabētu!  | MG 13. uzdevums.DL 1.22., 1.23. |
| **34., 35. stunda.** Burtu nosaukumi. | MG 14., 15. uzdevums.DL 1.24. |
|  |
| * 1. **Ko es zinu? Ko es protu?**
 |
| **36. stunda.** Ko es zinu? Ko es protu?  | MG 42. lpp.DL 1.25.SG[[2]](#footnote-2) 2. pielikums. | Uzdevumi paredzēti tematā izvirzīto SR nostiprināšanai un atkārtošanai. Izspēlējot mācību grāmatā piedāvāto spēli, skolēni atbild uz jautājumiem vai veic uzdevumus par tematā apgūto saturu, kā arī pilnveido sadarbības prasmes. Veicot darba burtnīcā piedāvāto uzdevumu – sacerēt dzejoli par vasaru, skolēni izmanto tematā apgūtos lietvārdus, īpašības vārdus, darbības vārdus pagātnē un izsaka savu attieksmi. |
| **Papildu resursi**  | [Latvijas ABC](https://maciunmacies.valoda.lv/speles/lva_begliem_7-9_g/index.html)\* | Burts A. Alfabēts. 1.1.–1.5. uzdevums. |
| [Atrodi burtus!](https://maciunmacies.valoda.lv/speles/atrodi_burtus/real.html)  | Burti un atbilstošās skaņas. |
| [Mācāmies latviešu valodu! 10–12 gadi](https://maciunmacies.valoda.lv/speles/Macamies_latviesu_valodu_10-12_gadi/) | Latviešu valoda. 2. uzdevums. Burti un skaņas. |
| [Bilžu vārdnīca. Digitālā versija](http://bilzuvardnica.maciunmacies.lv/list/) | Alfabēta secībā sakārtotās tēmas. |
|  | [Vārdiņš, vārdiņš, teikumiņš](https://varduspele.addc.lv/) | Mācību spēle trīs sarežģītības līmeņos atbilstoši skolēna spējām. |

\*Materiāli atrodas vietnē [www.maciunmacieslatviesuvalodu.lv](http://www.maciunmacieslatviesuvalodu.lv)

1. [↑](#footnote-ref-1)
2. [↑](#footnote-ref-2)